Document ID: /fineweb-2-swissfilter-quality_10-filterrobots/filtered/02038.jsonl.gz/5188

En Engiadina surpiglian las firmas da construcziun HEW e KIBAG las unitads da producziun dad Implenia. Uschia surpiglian la HEW e la KIBAG er tut las 32 persunas che lavuran «anc» tar Implenia en Engiadin'Ota e Bassa. Tenor la communicaziun dad Implenia vegnian ils contracts da lavur surpigliads cun las medemas cundiziuns.
Per l'unitad a Tavau vegnia anc tschertgà ina soluziun e per il persunal a Cuira vegnian elavuradas schliaziuns internas sco er cun diversas interpresas da construcziun regiunalas, scriva Implenia.
Il concern da construcziun Implenia aveva annunzià il matg da serrar la gronda part da sia fatschenta en Grischun. El resta dentant preschent en il Grischun sco impressari general.
Per tadlar curt e concis: